《尾犯（黄钟宫赠陈浪翁重客吴门）》
宋代·吴文英

翠被落红妆，流水腻香，犹共吴越。十载江枫，冷霜波成缬。灯院越、凉花乍翦，桂园深、幽香旋折。醉云吹散，晚树细蝉，时替离歌咽。

长亭曾送客，为偷赋、锦雁留别。泪接孤城，渺平芜烟阔。半菱镜、青门重售，采香堤、秋兰共结。故人憔悴，远梦越来溪畔月。

作者简介：吴文英（约1200～1260），字君特，号梦窗，晚年又号觉翁，四明（今浙江宁波）人。原出翁姓，后出嗣吴氏。与贾似道友善。有《梦窗词集》一部，存词三百四十余首，分四卷本与一卷本。其词作数量丰沃，风格雅致，多酬答、伤时与忆悼之作，号“词中李商隐”。而后世品评却甚有争论。